Mestská časť Bratislava - Nové Mesto
––––––––––––––––––––––––––––––––––

Materiál na rokovanie
Miestneho zastupiteľstva
dňa 13.10.2015

Návrh na schválenie prenájmu, podľa ustanovenia § 9a ods. 9 písm. c) zákona č. 138/1992 Zb. o majetku obcí v znení neskorších predpisov z dôvodu hodného osobitného zreteľa, pozemkov registra „C“ KN parc.              č. 11276/20 a parc. č. 11448/2, katastrálne územie Nové Mesto pre spoločnosť Bratislavská teplárenská, a.s. so sídlom Bajkalská 21/A, 829 05 Bratislava, IČO: 35 823 542 

Predkladá: 						Materiál obsahuje:                                                                      
Ing. Mgr. Ľubomír Baník                          		1. Návrh uznesenia 
prednosta MÚ BA NM 				2. Dôvodovú správu
3. Znalecký posudok č. 171/2015
							4. LV č. 977

Spracovateľ:                         			Stanovisko právnej skupiny:
Mgr. Jana Biharyová    		          		
referent oddelenia PPČESČaSP			

Mgr. Marianna Moravcová Tomčíková
vedúca oddelenia PPČESČaSP

Na rokovanie prizvať:
spracovateľa                        

október 2015
Návrh uznesenia:

Miestne zastupiteľstvo 

s c h v a ľ u j e 

prenájom pozemkov registra „C“ KN v katastrálnom území Nové Mesto:
-	parc. č. 11276/20 – zastavané plochy a nádvoria o výmere 103 m2, evidovanej na liste vlastníctva číslo 31
-	parc. č. 11448/2 – zastavané plochy a nádvoria o výmere 158 m2, evidovanej na liste vlastníctva číslo 2382 

; pre spoločnosť Bratislavská teplárenská, a.s. so sídlom Bajkalská 21/A, 829 05 Bratislava, IČO: 35 823 542
 
; v súlade s ustanovením § 9a ods. 9 písm. c) zákona č. 138/1991 Zb. o majetku obcí v znení neskorších predpisov ako prípad hodný osobitného zreteľa

; za nájomné vo výške 7,44 € / m2 / rok pre parc. č. 11276/20
; za nájomné vo výške 7,77 € / m2 / rok pre parc. č. 11448/2

; pričom osobitný zreteľ je daný skutočnosťou, že na citovaných pozemkoch sa nachádzajú výmenníkové stanice tepla, ktoré sa nachádzajú vo výlučnom vlastníctve spoločnosti Bratislavská teplárenská, a.s. a sú evidované na liste vlastníctva číslo 977 ako stavba označená súpisným číslom 3168 (na parc. č. 11276/20) a stavba označená súpisným číslom 3571 (na parc. č. 11448/2). Výmenníkové stanice tepla sú neoddeliteľnou súčasťou sústav centralizovaného zásobovania tepla, z ktorých dochádza k dodávku tepla do zásobovanej oblasti, v tomto prípade sú to lokality ul. Kalinčiaková a ul. Šancová. 

; na dobu neurčitú

; za týchto podmienok:
1.	Nájomná zmluva bude nájomcom podpísaná v lehote 60 dní od schválenia uznesenia v miestnom zastupiteľstve. V prípade, ak nájomná zmluva nebude nájomcom v uvedenej lehote podpísaná, uznesenie stráca platnosť.
2.	Nájomné za celý rok 2015 bude zo strany nájomcov uhradené do 15 dní odo dňa účinnosti nájomnej zmluvy.
3.	Nájomca je povinný uhradiť nájomné za rok 2014 a za rok 2013 do 45 dní odo dňa účinnosti nájomnej zmluvy.

-	s pripomienkami

-	bez pripomienok

DÔVODOVÁ  SPRÁVA

Dňa 13.04.2015 požiadala spoločnosť Bratislavská teplárenská, a.s. (ďalej v texte len „žiadateľ“) o obnovu rokovaní vo veci užívania pozemkov registra „C“ KN parc. 11448/2 a parc. č. 11269/4 v katastrálnom území Nové Mesto, ktoré žiadateľ v súčasnej dobe užíva bez právneho titulu.

Na citovaných pozemkoch sa nachádzajú stavby výmenníkových staníc tepla, ktoré sú vo vlastníctve žiadateľa a sú Okresným úradom Bratislava, odborom katastra evidované na liste vlastníctva číslo 977 ako stavba označená súpisným číslom 3168 (na parc. č. 11276/20) a stavba označená súpisným číslom 3571 (na parc. č. 11448/2). Výmenníkové stanice tepla sú neoddeliteľnou súčasťou sústav centralizovaného zásobovania tepla, z ktorých dochádza k dodávku tepla do zásobovanej oblasti, v tomto prípade sú to lokality ul. Kalinčiaková a ul. Šancová.

Žiadateľ navrhol ročný nájom vo výške 7,00 €/m2, pričom túto výšku odôvodnil rokovaniami s Magistrátom hlavného mesta SR Bratislavou. 

Za účelom vysporiadania užívania citovaných pozemkov žiadateľom bol vypracovaný Znalecký posudok č. 171/2015 zo dňa 19.06.2015, ktorý všeobecnú hodnotu nájmu pozemku registra „C“ KN parc. č. 11276/20 za 1 m2, určil na 7,44 €
a
všeobecnú hodnotu nájmu pozemku registra „C“ KN parc. č. 11448/2 za 1 m2, určil na 7,77 €.